CELEX: 22006D0112
Language: sk
Date: 2005-11-22 00:00:00
Title: 2006/112/ES: Rozhodnutie Rady ministrov AKT–ES č. 7/2005 z  22. novembra 2005  o použití druhého prídelu vo výške 250 miliónov EUR z podmienenej čiastky vo výške 1 miliardy EUR v rámci 9. ERF, ktorý sa má použiť na druhú splátku pre vodohospodárske zariadenia AKT–EÚ

18.2.2006   
            
            
               SK
            
            
               Úradný vestník Európskej únie
            
            
               L 48/21
            
         
      ROZHODNUTIE RADY MINISTROV AKT–ES č. 7/2005
   z 22. novembra 2005
   o použití druhého prídelu vo výške 250 miliónov EUR z podmienenej čiastky vo výške 1 miliardy EUR v rámci 9. ERF, ktorý sa má použiť na druhú splátku pre vodohospodárske zariadenia AKT–EÚ
   (2006/112/ES)
   RADA MINISTROV AKT–ES,
   so zreteľom na Dohodu o partnerstve krajín AKT–ES (1), a najmä na ods. 8 jej prílohy I,
   keďže:
   
               (1)
            
            
               V súlade s vyhlásením EÚ o finančnom protokole, pripojeným ako vyhlásenie XVIII k Dohode o partnerstve krajín AKT–ES, z celkovej čiastky vo výške 13,5 miliardy EUR 9. Európskeho rozvojového fondu (ERF) bolo pre krajiny AKT uvoľnených len 12,5 miliardy EUR po nadobudnutí platnosti finančného protokolu 1. apríla 2003.
            
         
               (2)
            
            
               Dňa 22. marca 2004 Rada EÚ odsúhlasila vytvorenie vodohospodárskych zariadení AKT–EÚ pre krajiny AKT vo výške 500 miliónov EUR a uvoľnila prvý prídel vo výške 250 miliónov EUR. Toto rozhodnutie bolo prijaté na základe toho, že úroveň záväzkov a úhrad na konci roka 2003 v spojitosti s výhľadmi na obdobie rokov 2004 až 2007, predloženými Komisiou, naznačili, že zdroje 9. ERF pre krajiny AKT by mohli byť plne viazané.
            
         
               (3)
            
            
               Tento prvý prídel čiastky vo výške 250 miliónov EUR bol uvoľnený a distribuovaný.
            
         
               (4)
            
            
               Uvedeným rozhodnutím Rada EÚ rozhodla, že na základe výsledkov strednodobých preskúmaní stratégií krajín a preskúmania výsledkov ERF do konca roka 2004 rozhodne do konca roku 2005 o mobilizácii druhého prídelu vo výške 250 miliónov EUR a o použití zostávajúcich 500 miliónov EUR z podmienenej čiastky vo výške 1 miliardy EUR uvedenej v článku 2 ods. 2 internej dohody na účely, ktoré budú dohodnuté,
            
         ROZHODLA TAKTO:
   Článok 1
   Druhý prídel vo výške 250 miliónov EUR na vodohospodárske zariadenia sa financuje z týchto finančných prostriedkov:
   
               1.
            
            
               185 miliónov EUR z finančných prostriedkov na podporu dlhodobého rozvoja uvedených v odseku 3 písm. a) finančného protokolu;
            
         
               2.
            
            
               24 miliónov EUR z finančných prostriedkov na regionálnu spoluprácu a integráciu uvedených v odseku 3 písm. b) finančného protokolu;
            
         
               3.
            
            
               41 miliónov EUR z investičného nástroja uvedeného v odseku 3 písm. c) finančného protokolu.
            
         Sumy uvedené v bodoch 1 a 3 sa prevádzajú do spoločného prídelu AKT v rámci finančných prostriedkov na spoluprácu a regionálnu integráciu.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 22. novembra 2005
      
         
            Za Radu ministrov AKT–ES
         
         
            predseda
         
         A. JOHNSON
         
      
   
   
      (1)  Ú. v. ES L 317, 15.12.2000, s. 3.